Neural Networks on C# - CodeProject 10,904,786 members (38,365 online)
Best Regards. Last Visit: 31-Dec-99 18:00 Last Update: 1-Oct-14 4:36Refresh12345678 Next » Fokus op Covid-19, sê Harry en Meghan in laaste Instagram-plasing | Netwerk24
Deur Arlene Prinsloo 30 Maart 2020 22:10
Prins Harry en Meghan Marke met die aankondiging van hul verlowing in 2017. Foto: Getty Images
Die paartjie het Maandagaand in ’n plasing wat vroeg Suid-Afrikaanse tyd op hul Instagram-profiel Sussex Royal geplaas is, gesê die fokus in die komende weke en maande moet wees op die wêreld se reaksie teen die Covid-19-pandemie.
Hoewel hulle nie op Instagram bedrywig sal wees nie, sal hulle fokus op die nuwe hoofstuk in hul lewe en hoe hulle ten beste tot die samelewing kan bydra.
Hulle skryf die gesondheid en welstand van almal oor die wêreld heen is nou belangrik en dat oplossings gevind word vir die vele kwessies wat rondom die korona-pandemie ontstaan het.
Die twee bedank ook hul ondersteuners en sê hulle sien daarna uit om gou weer met hul volgelinge te gesels.
Die paartjie groet as Harry en Meghan, wat dui op hul nuwe lewe wat op 1 April aanbreek. Dit was ook hul laaste plasing onder hul handelsmerk Sussex Royal. Hul webwerf SussexRoyal.com sal ook nie meer aktief wees nie.
Prins Harry en Meghan se laaste plasing op hul Instagram-profiel Sussex Royal. Foto: Instagram/SussexRoyal
Die twee, wat in Januarie aangekondig het dat hulle as senior werkende koninklikes uittree, sal vir ’n tydperk van 12 maande hul eie potjie krap en finansieel onafhanklik van die koningshuis wees.
Die ooreenkoms tussen Harry en die koningshuis sal oor ’n jaar in heroënskou geneem word. Dit sal Harry en Meghan in staat stel om weer werkende koninklikes te word as hulle sou wou.
Die Sussex-paartjie sal ook nou meer privaat kan leef. Hulle doen onder meer afstand van hul handelsmerk Sussex Royal omdat die woord “royal” nie met hul toekomstige kommersiële projekte versoenbaar is nie. Hulle doen ook afstand van die openbare gebruik van die eretitels sy en haar koninklike hoogheid, ’n toelae van koningin Elizabeth, en die sekerheidsdienste wat aan senior lede van die Britse koningshuis verskaf word.
Harry en Meghan het in Desember hul huis in Windsor verlaat om eers op Vancouver-eiland aan die Kanadese weskus nes te skop en het onlangs na Los Angeles verhuis.
Meghan se ma, Doria Ragland, woon in Los Angeles.
Die verhuising het pres. Donald Trump van Amerika Sondagaand genoop om op Twitter te sê ondanks sy bewondering vir Brittanje en koningin Elizabeth, sal Amerika nie betaal vir die Sussexe se veiligheid nie.
’n Woordvoerder vir die Sussexe het binne ure teruggekap en gesê hulle het private reëlings getref vir hul veiligheid en dat daar nooit ’n verwagting was dat Amerika vir hul veiligheid moet betaal nie.
Hulle is tot onlangs opgepas deur ’n spesiale eenheid van die Britse metropolisie.
Hul veiligheid en dié van hul seuntjie, Archie, kos miljoene rande per jaar. Harry se pa, prins Charles, sal heel moontlik óf die volle koste van hul veiligheid óf tot die helfte daarvan betaal.
Toe hul verhouding openbare kennis geword het, het Harry byvoorbeeld ’n private lyfwag gehuur om Meghan te beskerm in Toronto waar sy aan die TV-reeks Suits verfilm het.
Covid-19 het die koninklike familie getref nadat prins Charles positief vir die virus getoets is. In die jongste aflewering van Netwerk24 se podsending, Koninklike Knieknik, vra Arlene Prinsloo: Wanneer gaan die koningin haar stilte oor dié dodelike pandemie verbreek?
LUISTER: Die doodsnikke van Harry en Meghan
Meer oor: Meghan Hertogin Van Sussex | Prins Harry | Koronavirus | Instagram | Covid
Britte aan front in virusstryd besmet
Gesondheidswerkers leef in vrees oor te min maskers, handskoene